ປ. ໂອບາມາ ຂໍຮ້ອງໃຫ້ໂລກ ສົມທົບກັບ ສຫລ ໃນການຕໍ່ສູ້ ກັບກຸ່ມກໍ່ການຮ້າຍ ລັດອິສລາມ 
ທ່ານ ໂອບາມາ ​ໄດ້​ຮ້ອງ​ຂໍ ໃຫ້​ໂລກ ​ “ຮ່ວມ​ທຳ​ງານ​ກັບ​ທ່ານ ​ເພື່ອ​ສ້າງ​ຄວາມ​ເສື່ອ​ມ​ເສຍ ​ແລະ​ທຳລາຍ​” ກຸ່ມລັດ​ອິສລາມ ໃນຄຳປາໄສ ຕໍ່ກອງປະຊຸມ ສະມັດຊາໃຫຍ່ ສປຊ.
ເມື່ອວັນພຸດທີ່ຜ່ານມານີ້ ປະທານາທິບໍດີສະຫະລັດ ທ່ານ Barack Obama ໄດ້ຮ້ອງຂໍໂລກ ໃຫ້ “ຮ່ວມທຳງານກັບທ່ານ ໃນຄວາມ ພະຍາຍາມເພື່ອສ້າງຄວາມເສື່ອມເສຍ ແລະໃນທີ່ສຸດກໍທຳລາຍ ໃຫ້ດັບສູນ” ພວກກໍ່ການຮ້າຍ ລັດອິສລາມ ທີ່ໄດ້ເຂົ້າຄອບຄອງ ຫລາຍໆເຂດ ອັນກ້ວາງໃຫຍ່ ຢູ່ໃນຊີເຣຍກັບອີຣັກນັ້ນ ດາຣາມີ ລາຍງານມາສະເໜີທ່ານ ຈາກຫ້ອງຂ່າວຂອງວີໂອເອ ໃນຄຳປາໄສຕໍ່ສະມັດຊາໃຫຍ່ສະຫະປະຊາຊາດ ທີ່ນະຄອນ ນິວຢອກ ເມື່ອວັນພຸດຜ່ານມານັ້ນ ທ່ານໂອບາມາໄດ້ເນ້ນເຖິງ ຄວາມສຳຄັນ ໃນການກໍ່ສ້າງແນວໂຮມພັນທະມິດນາໆຊາດ ເພື່ອຕໍ່ສູ້ກັບກຸ່ມທີ່ໄດ້ເຂົ້າຍຶດເອົາພື້ນທີ່ອັນກ້ວາງໃຫຍ່ ໃນຊີເຣຍກັບອີຣັກນັ້ນ (ຄະລິກ ເພື່ອອ່ານຄຳປາໄສໂດຍເຕັມເປັນພາສາອັງກິດ ) ທ່ານໂອບາມາກ່າວວ່າ ທ່ານໂອບາມາກ່າວຕໍ່ໄປວ່າ “ໃນຄວາມພະຍາຍາມອັນນີ້ ພວກເຮົາບໍ່ໄດ້ເຄື່ອນໄຫວຕາມ ລຳພັງ ແລະພວກເຮົາກໍບໍ່ໄດ້ມີເຈດຕະນາ ທີ່ຈະສົ່ງທະຫານຂອງເຮົາ ເຂົ້າໄປຄອບຄອງດິນແດນຂອງຕ່າງປະເທດ” ໂດຍໃຫ້ຂໍ້ສັງເກດວ່າ ມີຫລາຍກ່ວາ 40 ປະເທດໄດ້ສະເໜີທີ່ ຈະເຂົ້າຮ່ວມໃນຄວາມພະຍາຍາມ ທີ່ສະຫະລັດເປັນຜູ້ນຳພາ ເພື່ອທຳການໂຈມຕີທາງອາ ກາດ ຕໍ່ທີ່ໝັ້ນຂອງພວກກໍ່ການຮ້າຍ ຢູ່ໃນຊີເຣຍແລະອີຣັກນັ້ນ ທ່ານກ່າວວ່າ “ພວກເຮົາຈະເຝິກແອບແລະສະໜອງອຸບປະກອນໃຫ້ແກ່ບັນດາກຳລັງ ທີ່ຕໍ່ສູ້ ກັບພວກກໍ່ການຮ້າບເຫລົ່ານີ້ຢູ່ທາງພາກພື້ນດິນ ພວກເຮົາຈະປະຕິບັດການເພື່ອຕັດທຶນ ຮອນຂອງພວກເຂົາ ແລະຍຸດຕິ ການຫລັ່ງໄຫລ ເຂົ້າອອກຂົງເຂດນັ້ນ ຂອງພວກນັກລົບ ” ໃນຄຳປາໄສທີ່ວາງອອກຊຶ່ງວິໄສທັດອັນກ້ວາງໄກ ຂອງການນຳພາຂອງອາເມຣິກາຢູ່ໃນ ໂລກທີ່ມີການປ່ຽນແປງໄປເລື້ອຍໆນັ້ນ ທ່ານປະທານາທິບໍດີຍັງໄດ້ເນ້ນໜັກ ເຖິງຄວາມພະ ຍາຍາມຂອງສະຫະລັດໃນດ້ານອື່ນໆ ທີ່ທ່ານເຫັນວ່າມີການເຄື່ອນໄຫວຫລາຍຂຶ້ນໃນບັນ ດາພັນທະມິດ ໃນນັ້ນ ກໍມີການຄວບຄຸມການລະບາດຂອງອີໂບລາ ການຍຶດໝັ້ນຕໍ່ການ ລົງໂທດຣັດເຊຍຕໍ່ໄປ ໃນຂະນະທີ່ສະໜັບສະໜຸນຄວາມພະຍາຍາມ ເພື່ອຮັກສາການຢຸດ ຍິງຢູ່ໃນພາກຕາເວັນອອກຂອງຢູເຄຣນໃຫ້ດຳເນີນຕໍ່ໄປ ແລະຈັດຕັ້ງປະຕິບັດວິໄສທັດອັນ ກ້ວາງໄກຂອງນາໆຊາດ ກ່ຽວກັບການຕໍ່ສູ້ກັບການປ່ຽນແປງຂອງດິນຟ້າອາກາດ ທ່ານ ໂອບາມາກ່າວວ່າ ທ່ານໂອບາມາກ່າວຕໍ່ໄປວ່າ “ພວກເຮົາບໍ່ໄດ້ທຳການລົງທຶນຢ່າງພຽງພໍ ໃສ່ຄວາມສາມາດ ໃນດ້ານສາທາລະນະສຸກ ຂອງບັນດາປະເທດພວມພັດທະນາ ມີຢູ່ເລື້ອຍເກີນໄປ ທີ່ພວກ ເຮົາບໍ່ໄດ້ບັງຄັບໃຊ້ບັນທັດຖານລະຫວ່າງປະເທດ ເວລາໃດທີ່ມັນບໍ່ສະດວກທີ່ຈະເຮັດເຊັ່ນ ນັ້ນ ແລະພວກເຮົາກໍບໍ່ໄດ້ປະເຊີນໜ້າຢ່າງແຂງແຮງພໍ ກັບຄວາມບໍ່ຍອມຮັບ ຄວາມຂັດ ແຍ້ງລະຫວ່າງນິກາຍ ແລະຄວາມສີ້ນຫວັງ ທີ່ຫລໍ່ລ້ຽງລັດທິຮຸນແຮງຈັດ ຢູ່ໃນຫລາຍເຂດ ເກີນໄປຂອງໂລກ ” ທ່ານ Obama ມີຄຳເວົ້າທີ່ແຮງ ກ່ຽວກັບຣັດເຊຍ ທ່ານກ່າວວ່າ “ການກະທຳຂອງຣັດເຊຍ ໃນຢູເຄຣນ ແມ່ນທ້າທາຍລະບົບຫລັງສົງຄາມນີ້ ຊຶ່ງທ່ານໄດ້ອ້າງເຖິງການຍຶດເອົາໄຄຣ ເມຍໂດຍຣັດເຊຍໃນເດືອນກຸມພາ ທີ່ຕິດຕາມມາດ້ວຍການຈັດສົ່ງອາວຸດຂອງຣັດເຊຍໄປ ຍັງພາກຕາເວັນອອກຂອງຢູເຄຣນ ບ່ອນທີ່ການຂັດແຍ້ງກັນຢ່າງຮຸນແຮງ ກ່ຽວກັບເລື້ອງ ແບ່ງແຍກດິນແດນ ໄດ້ສັງຫານຫລາຍພັນຄົນ ທ່ານກ່າວອີກວ່າ “ຕອນທີ່ເຮືອບິນໂດຍສານພົນລະເຮືອນລຳນຶ່ງຖືກຍິງຕົກ ຈາກເຂດທີ່ ພວກຕົວແທນເຫລົ່ານັ້ນຂອງຣັດເຊຍຄວບຄຸມຢູ່ ພວກເຂົາກໍບໍ່ຍອມໃຫ້ເຂົ້າໄປຍັງເຂດ ຍົນຕົກ ເປັນເວລາຫລາຍມື້ ແລະພໍຢູເຄຣນເລີ້ມຢືນຢັດອຳນາດຄວບຄຸມເໜືອດິນແດນ ຂອງຕົນ ຣັດເຊຍກໍເລີກລົ້ມການທຳທ່າວ່າ ຕົນພຽງແຕ່ສະໜັບສະໜຸນພວກຢາກແບ່ງ ແຍກດິນແດນເທົ່ານັ້ນ ແລ້ວກໍສົ່ງທະຫານຂ້າມຊາຍແດນເຂົ້າໄປ ອັນນີ້ແມ່ນວິໄສທັດ ຂອງໂລກທີ່ຖືວ່າ ແສນຍານຸພາບເຮັດຫຍັງກໍຖືກຕ້ອງ ກໍຄືໂລກນຶ່ງບ່ອນທີ່ ປະເທດນຶ່ງ ສາມາດທີ່ຈະແຕ້ມເສ້ນຊາຍແດນຂອງອີກປະເທດນຶ່ງໄດ້ ແລະປະຊາຊົນທີ່ສີວິໄລບໍ່ໄດ້ ຮັບອະນຸຍາດໃຫ້ໄປເກັບກູ້ ເອົາສົບຂອງຜູ້ທີ່ເປັນທີ່ຮັກຂອງຕົນໄດ້ ຍ້ອນຢ້ານວ່າຄວາມ ຈິງຈະຖືກເປີດເຜີຍອອກມາ ” ພ້ອມດຽວກັນ ປະທານາທິບໍດີໂອບາມາໄດ້ປະຕິຍານ ທີ່ ຈະໃຫ້ການສະໜັບສະໜຸນຂອງສະຫະລັດແກ່ຢູເຄຣນ ແລະເສີມກຳລັງໃຫ້ແກ່ພັນທະ ມິດເນໂຕ້ ທ່ານໂອບາມາເວົ້າວ່າ: ພ້ອມກັນນີ້ ປະທານາທິບໍດີ ໂອບາມາ ໄດ້ຮຽກຮ້ອງໃຫ້ມີການເອົາບາດກ້າວຢ່າງເປັນຮູບ ປະທຳ ເພື່ອຕໍ່ສູ້ກັບເຊື້ອໄວຣັສອີໂບລາ ໃນອາຟຣິກາຕາເວັນຕົກ ຊຶ່ງສະຫະລັດກໍໄດ້ປະ ກອບສວ່ນ ມາແລ້ວ ທ່ານໂອບາມາກ່າວວ່າ: ທ່ານກ່າວຕໍ່ໄປວ່າ ສະຫະລັດຈະສືບຕໍ່ລະດົມເອົາປະເທດອື່ນໆອີກ ໃຫ້ເຂົ້າມາຊ່ວຍເຫລືອ ໃນຄວາມພະຍາຍາມເພື່ອຍັບຍັ້ງ ການລະບາດຂອງອີໂບລາ ແລະ “ຍົກລະດັບຄວາມໝັ້ນ ຄົງທາງສຸຂະພາບຂອງໂລກ ໃນໄລຍະຍາວ ທ່ານໂອບາມາໄດ້ມີຄວາມເຫັນຕ່າງໆເຫລົ່ານີ້ ລຸນຫລັງທີ່ສູນກາງຄວບຄຸມແລະປ້ອງກັນພະຍາດ ຫລື CDC ຂອງສະຫະລັດ ໄດ້ອອກລາຍງານສະບັບໃໝ່ໃນມື້ວັນອັງຄານ ທີ່ເວົ້າ ວ່າ ເຊື້ອອີໂບລາອາດສາມາດຕິດແປດ ປະຊາຊົນໃນລະຫວ່າງ 550,000 ຫາ 1 ລ້ານ 4 ແສນຄົນ ໃນອາຟຣິກາຕາເວັນຕົກໄດ້ ພາຍໃນວັນທີ 20 ເດືອນມັງກອນ 2015 ນອກຈາກບັນຫາສຳຄັນເຫລົ່ານີ້ແລ້ວ ທ່ານໂອບາມາຍັງໄດ້ກ່າວເຖິງນະໂຍບາຍຂອງ ສະຫະລັດ ກ່ຽວກັບເລື້ອງໂຄງການນິວເຄລຍຂອງອິຣ່ານ ຊື່ງທ່ານເວົ້າວ່າ “ອາເມຣິກາ ແມ່ນສະແຫວງຫາວິທີແກ້ໄຂໃນທາງການທູດ ຕໍ່ບັນຫານິວເຄລຍຂອງອິຣ່ານນັ້ນ ອັນເປັນພາກສ່ວນນຶ່ງຂອງຄວາມໝາຍໝັ້ນຂອງພວກເຮົາ ທີ່ຈະຢຸດຢັ້ງການແຜ່ຜາຍອາວຸດນິວ ເຄລຍ ແລະສະແຫວງຫາສັນຕິພາບ ແລະຄວາມໝັ້ນຄົງຂອງໂລກ ທີ່ປາດສະຈາກອາວຸດ ນິວເຄລຍ ” ທ່ານໂອບາມາໄດ້ກ່າວເຊັ່ນກັນວ່າ ທ່ານຍັງມຸ້ງໝັ້ນຕໍ່ນະໂຍບາຍ ຫັນໄປສ້າງຄວາມກ້ຳ ເກິ່ງກັນ ຄືນໃໝ່ຢູ່ໃນເອເຊຍນັ້ນ ປະທານາທິບໍດີ ໂອບາມາ ກ່າວວ່າ: